CONTRACT DE ACHIZIȚIE PUBLICĂ DE SERVICII 

nr. ........ din data .............

	1. PĂRȚILE CONTRACTANTE
În temeiul prevederilor Legii nr. 98/2016 privind achiziţiile publice și ale HG nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului–cadru din Legea nr. 98/2016, s–a încheiat prezentul contract, 
Între
Autoritatea Contractantă ȘCOALA GIMNAZIALĂ NR. 178, cu sediul în București,  sector 1, str. Dridu, nr. 2, telefon/fax. 021.667.03.35 / e-mail scoalanr178@gmail.com, având CUI 20769247 și cont RO75TREZ24A650401203030X deschis la Trezoreria Sector 1, reprezentată prin director  Mihaela Gabriela Nițe, în calitate de Achizitor, pe de o parte, 
şi 
............... S.R.L., cu sediul în ..............., sector ........., str. ............., nr. ...........,  ap. ..........., nr. telefon …………../ e–mail …………….., având nr. de înmatriculare ............., CUI ............... și cont  .................. deschis la Trezoreria Statului, reprezentată prin administrator ......................., în calitate de Prestator, pe de altă parte.

2. DEFINIŢII 
2.1 – În prezentul contract următorii termeni vor fi interpretaţi astfel:
a) Contract – prezentul contract, împreună cu toate anexele, actele adiționale și documentele care fac parte integrantă din acesta;
b) Achizitor / Prestator – Părțile contractante, așa cum sunt acestea individualizate în preambulul prezentului contract;
c) Prețul contractului – valoarea totală a contractului și prețul unitar/elev/excursie stabilite prin oferta financiară și prezentul contract;
d) Excursie educativă – activitatea organizată în cadrul Proiectului „Școala de Vară 2026”, care include transportul participanților, accesul la obiectivele vizitate și serviciile prevăzute în documentația de atribuire;
e) Servicii – serviciile de organizare excursii educative care fac obiectul prezentului contract;
f) Termenul legal de plată – intervalul maxim de 30 (treizeci) de zile calendaristice, care curge de la data recepției serviciilor și a primirii facturii fiscale de către Achizitor, în conformitate cu dispozițiile Legii nr. 72/2013 privind măsurile pentru combaterea întârzierii în executarea obligațiilor de plată rezultate din contracte încheiate între profesioniști și/sau între aceștia și autorități contractante;
g) Recepția serviciilor – activitatea de verificare și acceptare a serviciilor prestate, realizată în condițiile prevăzute de prezentul contract și de caietul de sarcini; 
h) Forța majoră – orice eveniment extern, imprevizibil, absolut invincibil și inevitabil, care nu se datorează culpei vreunei Părți și care împiedică executarea totală sau parțială a obligațiilor asumate;
i) Zi – zi calendaristică; An – 365 de zile calendaristice.

3. INTERPRETARE
3.1 – În interpretarea prezentului contract, cu excepția cazurilor în care se prevede expres altfel, cuvintele la forma de singular vor include și pluralul, iar cele la forma de plural vor include și singularul, acolo unde contextul permite această interpretare.
3.2 – Termenii „zi” sau „zile”, ori orice referință temporală exprimată în zile, vor fi interpretați ca zile calendaristice, cu excepția situațiilor în care se specifică în mod expres că este vorba despre zile lucrătoare.



CLAUZE OBLIGATORII

4. OBIECTUL CONTRACTULUI
4.1 – (1) Prestatorul se obligă să presteze, în favoarea Achizitorului, servicii de organizare excursii educative pentru beneficiarii Proiectului educațional „Școala de Vară 2026”, în conformitate cu prevederile caietului de sarcini, ale ofertei tehnice și ale prezentului contract.
(2) Serviciile care fac obiectul prezentului contract sunt atribuite prin procedură proprie organizată conform art. 68 alin. (1) lit. h) din Legea nr. 98/2016, având codul CPV 79952100-3 – Servicii de organizare de evenimente culturale.

5. PREȚUL CONTRACTULUI
5.1 – Prețul convenit pentru prestarea serviciilor este de ............... lei exclusiv TVA/elev/excursie, la care se adaugă TVA în valoare de .............. lei, rezultând un preț de ............ lei inclusiv TVA/elev/excursie.
5.2 – Valoarea totală a contractului, plătibilă Prestatorului de către Achizitor, este de ……………. lei exclusiv TVA, la care se adaugă TVA în valoare de  …………. lei, respectiv  ……….. lei inclusiv TVA.
5.3 – Valoarea contractului reprezintă valoarea maximă ce poate fi plătită Prestatorului.
5.4 – Plata serviciilor efectiv prestate și recepționate se va efectua în termen de maximum 30 (treizeci) de zile calendaristice de la data recepției serviciilor și a primirii facturii fiscale transmise prin sistemul național RO e–Factura, prin ordin de plată în contul Prestatorului deschis la Trezoreria Statului, în conformitate cu prevederile Legii nr. 72/2013 și ale O.G. nr. 120/2021 privind factura electronică.

	Nr. crt.
	Denumire servicii
	UM
	Preț unitar fără TVA (lei)  

	1.
	Servicii de organizare excursii educative pentru beneficiarii Proiectului educațional „Școala de Vară 2026”


	elev/excursie
	……….



6. DURATA CONTRACTULUI
6.1 – Prezentul contract intră în vigoare la data semnării de către ambele Părți și produce efecte până la îndeplinirea integrală a obligațiilor contractuale asumate de către acestea.
6.2 – Serviciile care fac obiectul prezentului contract se prestează în perioada 01.07.2026 – 31.08.2026.

7. DOCUMENTELE CONTRACTULUI
7.1 – Documentele prezentului contract sunt, în ordinea prevalenței lor:	
a) prezentul contract și eventualele acte adiționale;  
b) caietul de sarcini și întreaga documentație de atribuire;
c) oferta tehnică și oferta financiară declarate câștigătoare;
d) clarificările și răspunsurile formulate pe parcursul procedurii de atribuire, în măsura în care modifică sau completează documentația de atribuire ori oferta;
e) referatul de necesitate, documentele privind determinarea valorii estimate și nota justificativă privind atribuirea contractului.
7.2 – Documentele contractului se completează reciproc și se interpretează în mod coroborat, în conformitate cu scopul și obiectul prezentului contract.

8. OBLIGAŢIILE PRINCIPALE ALE PRESTATORULUI
8.1 – Prestatorul are obligația de a presta serviciile care fac obiectul prezentului contract în conformitate cu prevederile acestuia, ale caietului de sarcini, ale ofertei tehnice declarate câștigătoare și ale legislației aplicabile.
8.2 – Prestatorul are obligația de a organiza și desfășura excursiile educative pentru beneficiarii Proiectului educațional „Școala de Vară 2026”, în condițiile prevăzute în documentația de atribuire și în prezentul contract.
8.3 – Prestatorul răspunde integral pentru calitatea, conformitatea și buna desfășurare a serviciilor prestate pe întreaga durată a contractului.
8.4 – Prestatorul are obligația de a deține și menține valabile, pe întreaga durată a contractului, toate autorizațiile, licențele, avizele și documentele necesare prestării serviciilor contractate, conform legislației aplicabile.
8.5 – Prestatorul are obligația de a utiliza personal calificat și suficient pentru executarea contractului și de a asigura desfășurarea activităților în condiții de siguranță pentru participanți.
8.6 – Prestatorul are obligația de a asigura transportul participanților cu mijloace de transport autorizate pentru transportul de persoane, cu respectarea tuturor prevederilor legale aplicabile.
8.7 – Prestatorul are obligația de a asigura accesul participanților la obiectivele și activitățile incluse în programul excursiilor, precum și toate serviciile prevăzute în oferta acceptată.
8.8 – Prestatorul are obligația de a asigura toate rezervările, programările, formalitățile și serviciile necesare desfășurării excursiilor în condițiile prevăzute în documentația de atribuire.
8.9 – Prestatorul are obligația de a asigura participanților apă potabilă pe durata desfășurării excursiilor, conform cerințelor prevăzute în caietul de sarcini.
8.10 – Prestatorul are obligația de a pune la dispoziția Achizitorului, la solicitare, documentele justificative privind executarea contractului, inclusiv documente privind transportul, accesul la obiectivele vizitate, autorizațiile necesare și orice alte documente relevante pentru verificarea modului de executare a contractului.
8.11 – Prestatorul are obligația de a remedia neconformitățile constatate în condițiile și termenele prevăzute în prezentul contract și în caietul de sarcini.
8.12 – Prestatorul răspunde pentru prejudiciile cauzate Achizitorului sau participanților ca urmare a neîndeplinirii ori îndeplinirii necorespunzătoare a obligațiilor asumate prin prezentul contract, în condițiile legii.

9. OBLIGAŢIILE PRINCIPALE ALE ACHIZITORULUI
9.1 – Achizitorul se obligă să comunice Prestatorului, în timp util, programul excursiilor, destinațiile selectate, numărul estimat de participanți și orice alte informații necesare organizării și desfășurării activităților.
9.2 – Achizitorul se obligă să asigure recepția serviciilor prestate, în condițiile prevăzute în prezentul contract, și să achite prețul convenit.
9.3 – Achizitorul se obligă să achite contravaloarea serviciilor efectiv prestate și recepționate în termen de maximum 30 (treizeci) de zile calendaristice de la data recepției serviciilor și a primirii facturii fiscale transmise prin sistemul național RO e–Factura.

10. SANCŢIUNI 
10.1 – În cazul în care, din vina sa exclusivă, Prestatorul nu îşi îndeplineşte sau îşi îndeplineşte necorespunzător obligaţiile asumate prin prezentul contract, Achizitorul are dreptul de a deduce din preţul contractului, cu titlu de penalităţi, 0,1% din valoarea serviciilor neprestate, prestate cu întârziere sau prestate necorespunzător, pentru fiecare zi de întârziere, până la îndeplinirea efectivă a obligaţiilor contractuale.
10.2 – În cazul în care Achizitorul nu îşi îndeplineşte obligaţiile de plată în termenul prevăzut în prezentul contract, acesta datorează Prestatorului, cu titlu de penalităţi, 0,1% din suma neachitată, pentru fiecare zi de întârziere.

CLAUZE SPECIFICE

11. GARANŢIA DE BUNĂ EXECUŢIE A CONTRACTULUI  
11.1. – Nu se solicită constituirea garanției de bună execuție pentru prezentul contract.



12.  ALTE RESPONSABILITĂȚI ALE PĂRȚILOR
12.1 – Alte responsabilități ale Prestatorului
(1) Prestatorul are obligația de a executa serviciile cu profesionalism, promptitudine și diligența unui bun profesionist, în conformitate cu documentele achiziției, ale prezentului contract și ale legislației aplicabile. 
(2) Prestatorul are obligația de a respecta instrucțiunile Achizitorului privind organizarea și desfășurarea excursiilor, în măsura în care acestea nu contravin dispozițiilor legale sau normelor tehnice aplicabile.
(3) Prestatorul declară că nu se află în situații de conflict de interese sau incompatibilitate prevăzute de legislația aplicabilă achizițiilor publice și se obligă să informeze de îndată Achizitorul asupra apariției oricărei astfel de situații pe durata derulării contractului.
12.2 –  Alte responsabilități ale Achizitorului
(1) Achizitorul are obligația de a pune la dispoziția Prestatorului, în timp util, informațiile și documentele necesare pentru îndeplinirea obligațiilor contractuale, în măsura în care acestea sunt relevante pentru prestarea serviciilor.
(2) Achizitorul are obligația de a desemna o persoană responsabilă pentru relația cu Prestatorul, în vederea comunicării operative și a facilitării derulării contractului.

13. RECEPŢIE ȘI VERIFICĂRI
13.1 – Achizitorul, prin persoana desemnată și/sau Comisia de recepție, are dreptul de a verifica modul de prestare a serviciilor, în scopul constatării conformității acestora cu documentele contractului, prevederile caietului de sarcini și reglementările legale aplicabile.
13.2 – Recepția serviciilor se realizează după desfășurarea fiecărei excursii, prin verificarea modului de îndeplinire a obligațiilor contractuale, inclusiv a respectării programului excursiei, a serviciilor incluse în ofertă, a condițiilor de transport și a documentelor justificative prezentate de Prestator.
13.3 – În cazul constatării unor neconformități privind serviciile prestate, Achizitorul va notifica Prestatorul prin e-mail și/sau telefonic și poate solicita remedierea acestora, în măsura în care natura neconformităților permite remedierea.
13.4 – În cazul în care Prestatorul nu remediază neconformitățile constatate sau în cazul repetării unor neconformități de aceeași natură, Achizitorul are dreptul de a aplica măsurile prevăzute în contract, inclusiv rezilierea acestuia, în condițiile stabilite prin prezentul contract.
13.5 – În cazul unor neconformități grave care afectează siguranța participanților, respectarea obligațiilor legale sau desfășurarea activităților contractate, Achizitorul are dreptul de a dispune măsurile necesare pentru protejarea participanților și, după caz, de a rezilia contractul fără acordarea unui termen de remediere.
13.6 – Recepția serviciilor se realizează de către Comisia de recepție constituită la nivelul Achizitorului, pe baza documentelor justificative prezentate de Prestator și a verificării serviciilor efectiv prestate.
13.7 – Comisia de recepție va verifica modul de îndeplinire a obligațiilor contractuale și va întocmi procesul-verbal de recepție, cu sau fără obiecțiuni, după caz, document care stă la baza facturării și efectuării plății.
13.8 – Recepția serviciilor nu exonerează Prestatorul de răspunderea privind calitatea și conformitatea serviciilor prestate și nici de răspunderea pentru eventualele prejudicii cauzate din culpa sa.

14. PRESTAREA SERVICIILOR ŞI DOCUMENTELE 
14.1 – Prestatorul are obligația de a presta serviciile contractate cu respectarea prevederilor prezentului contract, ale caietului de sarcini, ale ofertei tehnice și ale legislației aplicabile.
14.2 – Serviciile se vor presta conform programului excursiilor stabilit de comun acord între părți, cu respectarea cerințelor prevăzute în documentația de atribuire.
14.3 – La solicitarea Achizitorului, Prestatorul va pune la dispoziție documentele justificative relevante privind executarea contractului, inclusiv documente privind transportul participanților, accesul la obiectivele vizitate, autorizațiile, licențele sau alte documente necesare prestării serviciilor contractate.
14.4 – Serviciile se consideră îndeplinite după efectuarea recepției, în condițiile prevăzute la art. 13 din prezentul contract.
14.5 – Factura fiscală se emite de către Prestator după efectuarea recepției serviciilor și se transmite prin sistemul național RO e-Factura, în conformitate cu prevederile legale aplicabile.
14.6 – Documentele care stau la baza recepției și facturării vor fi prezentate de Prestator la solicitarea Achizitorului și vor face dovada prestării serviciilor contractate.

15. AJUSTAREA PREŢULUI CONTRACTULUI
15.1 – Prețul contractului este ferm și neajustabil pe întreaga durată de derulare a prezentului contract.

16. SUBCONTRACTANŢI 
16.1 – Prestatorul poate subcontracta anumite activități aferente prezentului contract, cu respectarea prevederilor documentației de atribuire și ale legislației aplicabile. Subcontractanții trebuie să dețină toate autorizațiile, licențele, avizele și competențele necesare pentru prestarea activităților subcontractate.
16.2 – Prestatorul rămâne pe deplin responsabil față de Achizitor pentru îndeplinirea tuturor obligațiilor asumate prin prezentul contract, inclusiv pentru activitatea subcontractanților.
16.3 – Prestatorul are obligația de a informa Achizitorul cu privire la subcontractanții implicați în executarea contractului și la orice modificare intervenită pe durata acestuia, în condițiile prevăzute de legislația aplicabilă.

17. FORŢA MAJORĂ
17.1 – Forța majoră este orice eveniment extern, imprevizibil, absolut invincibil și inevitabil, intervenit după încheierea prezentului contract, care împiedică total sau parțial executarea obligațiilor asumate de către una dintre Părți, în sensul legii.
17.2 – Forța majoră exonerează de răspundere Partea care o invocă, pe durata existenței acesteia, în măsura în care evenimentul de forță majoră împiedică executarea obligațiilor contractuale, cu respectarea condițiilor prevăzute în prezentul articol.
17.3 – Partea care invocă forța majoră are obligația de a notifica cealaltă Parte, în scris, în cel mult 3 (trei) zile calendaristice de la apariția evenimentului, precum și de a prezenta documente justificative emise de autoritățile competente, în condițiile legii.
17.4 – Îndeplinirea obligațiilor contractuale se suspendă pe perioada de acțiune a forței majore, fără a aduce atingere drepturilor dobândite de Părți anterior producerii acesteia.
17.5 – Dacă evenimentul de forță majoră acționează sau se estimează că va acționa o perioadă mai mare de 10 (zece) zile calendaristice, oricare dintre Părți are dreptul de a înceta prezentul contract, fără intervenția instanței și fără plata de despăgubiri, prin notificare scrisă transmisă celeilalte Părți.

18. PRELUCRAREA DATELOR CU CARACTER PERSONAL
18.1 – Părțile se obligă să respecte dispozițiile Regulamentului (UE) nr. 679/2016 („GDPR”) și ale legislației naționale aplicabile privind protecția datelor cu caracter personal, în legătură cu executarea prezentului contract.
18.2 – Fiecare Parte va prelucra doar datele cu caracter personal strict necesare executării prezentului contract și va adopta măsurile necesare pentru protejarea acestora, în conformitate cu dispozițiile legale aplicabile.
18.3 – Datele cu caracter personal prelucrate în executarea prezentului contract pot fi comunicate autorităților și instituțiilor publice competente, în condițiile legii.
18.4 – Părțile confirmă că, în contextul prezentului contract, fiecare Parte acționează ca operator distinct de date cu caracter personal, stabilind în mod independent scopurile și mijloacele prelucrării, neexistând o relație de operator–persoană împuternicită.
18.5 – Fiecare Parte își asumă individual răspunderea pentru conformitatea cu dispozițiile GDPR și ale prezentului contract. Încălcarea acestor dispoziții de către o Parte nu atrage răspunderea solidară a celeilalte Părți față de persoanele vizate sau autoritățile competente.
18.6 – Părțile se vor informa reciproc, fără întârziere, cu privire la orice solicitare primită din Partea unei persoane vizate referitoare la exercitarea drepturilor sale, în legătură cu prelucrarea datelor efectuată în temeiul prezentului contract.
18.7 – Datele și documentele aferente prezentului contract vor fi păstrate de către Părți pe perioada prevăzută de legislația aplicabilă. Achizitorul va păstra documentele contractului pentru o perioadă de 5 ani de la data încetării acestuia, în conformitate cu art. 217 alin. (2) din Legea nr. 98/2016 privind achizițiile publice, cu modificările și completările ulterioare.

19. CONFIDENȚIALITATE
19.1 – Fiecare Parte se obligă să păstreze confidențialitatea tuturor informațiilor tehnice, comerciale sau de altă natură, obținute în legătură cu executarea prezentului contract, și să nu le divulge terților fără acordul prealabil scris al celeilalte Părți, cu excepția cazurilor în care divulgarea este impusă de lege sau de o autoritate competentă.
19.2 – Niciuna dintre Părți nu va utiliza informațiile obținute de la cealaltă Parte în legătură cu executarea prezentului contract în alte scopuri decât cele strict necesare îndeplinirii obligațiilor contractuale asumate.
19.3 – Obligațiile de confidențialitate prevăzute în prezentul articol subzistă și după încetarea contractului, pe o perioadă de 3 (trei) ani de la data încetării acestuia.

20. SOLUȚIONAREA LITIGIILOR
20.1 – Achizitorul și Prestatorul se angajează să depună toate eforturile necesare pentru soluționarea pe cale amiabilă, prin negocieri directe, a oricărei neînțelegeri sau dispute care ar putea apărea în legătură cu încheierea, executarea, modificarea ori încetarea prezentului contract.
20.2 – În cazul în care, în termen de 15 (cincisprezece) zile calendaristice de la data inițierii tratativelor, Părțile nu ajung la o soluție amiabilă, orice litigiu născut din sau în legătură cu prezentul contract va fi supus spre soluționare instanțelor judecătorești competente din România, potrivit dispozițiilor legale în vigoare.

[bookmark: _Hlk198314371]21. ÎNCETAREA CONTRACTULUI
21.1 – Prezentul contract încetează în următoarele situații:
a) la expirarea termenului prevăzut în contract;
b) prin acordul scris al Părților contractante;
c) prin reziliere, în condițiile prezentului contract;
d) prin denunțare unilaterală, în condițiile prezentului contract;
e) în caz de forță majoră, în condițiile art. 17 din prezentul contract.
21.2 – (1) Achizitorul are dreptul de a rezilia contractul fără acordarea unui termen de remediere în cazul unor neconformități grave care afectează siguranța participanților, împiedică desfășurarea activităților contractate sau reprezintă o încălcare gravă a obligațiilor asumate de Prestator.
(2) Constituie motive de reziliere imediată, cu titlu exemplificativ:

a) utilizarea unor mijloace de transport neautorizate sau neconforme cu prevederile legale aplicabile;
b) lipsa autorizațiilor, licențelor sau avizelor obligatorii pentru prestarea serviciilor contractate;
c) neasigurarea transportului participanților sau imposibilitatea desfășurării excursiilor din culpa Prestatorului;
d) refuzul nejustificat de a presta serviciile contractate;
e) încălcarea repetată a obligațiilor contractuale, după notificarea prealabilă a Prestatorului;
f) orice altă situație care poate genera un risc semnificativ pentru siguranța participanților.
(3) Rezilierea produce efecte numai pentru viitor și nu afectează obligațiile de plată aferente serviciilor deja prestate și recepționate până la data încetării contractului.
(4) Achizitorul poate dispune rezilierea prezentului contract prin notificare scrisă transmisă Prestatorului cu minimum 5 (cinci) zile calendaristice înainte, cu excepția situațiilor în care gravitatea faptei justifică încetarea imediată.
21.3 – Achizitorul are dreptul de a denunța unilateral prezentul contract, prin notificare scrisă, fără acordarea de despăgubiri, în cazul în care Prestatorul intră în procedura insolvenței, în condițiile legii. Denunțarea nu afectează dreptul Prestatorului de a solicita plata serviciilor efectiv prestate și recepționate până la data încetării contractului.
21.4 – Încetarea prezentului contract, indiferent de motiv, nu afectează executarea obligațiilor scadente sau deja exigibile între Părțile contractante, născute anterior datei încetării.

22. LIMBA CARE GUVERNEAZĂ CONTRACTUL
22.1 – Limba care guvernează prezentul contract este limba română. Toate comunicările, documentele, notificările și corespondența dintre Părți în legătură cu executarea prezentului contract se vor redacta și interpreta exclusiv în limba română.

23. COMUNICĂRI
[bookmark: _Hlk198314436]23.1 – Orice comunicare între Părți, referitoare la executarea prezentului contract, se realizează în formă scrisă.
23.2 – Comunicările pot fi transmise prin poștă, curier sau prin mijloace electronice, inclusiv e–mail. Comunicările transmise verbal sau telefonic nu produc efecte juridice, cu excepția cazului în care sunt confirmate ulterior în scris.
[bookmark: _Hlk198314457]23.3 – Comunicările se înregistrează potrivit regulilor interne aplicabile.
23.4 – Datele de contact ale Părților, valabile la data semnării prezentului contract, sunt cele prevăzute la art. 1 – Părțile contractante.
23.5 – Orice modificare ulterioară a datelor de contact va fi notificată în scris celeilalte Părți, în termen de maximum 3 (trei) zile lucrătoare de la data modificării. În lipsa unei astfel de notificări, comunicările transmise la datele de contact inițial comunicate se consideră valabil efectuate.

24. LEGEA APLICABILĂ CONTRACTULUI
24.1 – Prezentul contract este guvernat și interpretat în conformitate cu legislația din România. Toate aspectele privind validitatea, executarea și încetarea contractului, precum și orice litigii născute din sau în legătură cu acesta, se soluționează potrivit dreptului român.

Prezentul contract a fost încheiat astăzi, …………………….., în 2 (două) exemplare, câte unul pentru fiecare Parte.

	Achizitor,
ȘCOALA GIMNAZIALĂ NR. 178
                    Mihaela Gabriela Nițe



	Prestator,
.....................
          


	Avizat,
Administrator financiar
...................




	Viză CFPP,

